
ประกาศองค์การบริหารส่วนตำบลพนมวังก์
เรื่อง
การแสดงเจตจำนงสุจริตด้านคุณธรรมและความโปร่งใสในการบริหารงาน
ขององค์การบริหารส่วนตำบลพนมวังก์ อำเภอควนขนุน จังหวัดพัทลุง
********************



ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 พระราชบัญญัติข้อมูลข่าวสารของทางราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560 – 2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรม และจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ นั้น
องค์การบริหารส่วนตำบลพนมวังก์ อำเภอควนขนุน จังหวัดพัทลุง  จึงได้ประกาศเจตจำนงสุจริตด้านคุณธรรมและความโปร่งใสในการดำเนินงาน  เพื่อเป็นแนวทางปฏิบัติเจ้าหน้าที่ในสังกัดองค์การบริหารส่วนตำบล พนมวังก์ พึงยึดถือเป็นแนวทางปฏิบัติควบคู่กับกฎ ข้อบังคับอื่นอย่างทั่วถึง  เพื่อให้บรรลุเจตจำนงดังกล่าวองค์การบริหารส่วนตำบลพนมวังก์ มีนโยบาย ดังนี้
1.  ด้านความโปร่งใส พัฒนาและส่งเสริมการปฏิบัติราชการตามภารกิจของหน่วยงานตาม
หลักธรรมาภิบาล  ให้มีความโปร่งใสและเป็นธรรม
2.  ความพร้อมรับผิด พัฒนาและส่งเสริมการปฏิบัติราชการด้วยความรับผิดชอบตามบทบาทหน้าที่ของตน คำนึงถึงความสำเร็จของงาน
3. ด้านความปลอดจากการทุจริตในการปฏิบัติงาน พัฒนาและส่งเสริมการปฏิบัติราชการตามกระบวนการ มาตรฐานไม่เลือกปฏิบัติ
4.  ด้านวัฒนธรรมคุณธรรมในองค์กร พัฒนาและส่งเสริมทุกกอง สำนักในสังกัดองค์การ
บริหารส่วนตำบลพนมวังก์ ให้ปฏิบัติราชการโดยยึดหลักคุณธรรมจริยธรรม  มีระบบต่อต้านการทุจริต และปลูกฝังพฤติกรรมสุจริตจนกลายเป็นแนวทางปฏิบัติประจำหรือวัฒนธรรมของหน่วยงาน
5. ด้านคุณธรรมการทำงานในหน่วยงาน พัฒนาและส่งเสริมทุกกองสำนัก ในสังกัดองค์การ
บริหารส่วนตำบลพนมวังก์ ให้ยึดหลักธรรมาภิบาลและคุณธรรมโปร่งใสในการบริหารงาน บริหารบุคคลและบริหารงบประมาณ มุ่งเน้นผลประโยชน์ส่วนรวม
6. ด้านการสื่อสารในหน่วยงาน พัฒนาและส่งเสริมทุกกองสำนักในสังกัดมีการสื่อสารถ่ายทอดนโยบายทั้ง 5 ด้านให้เจ้าหน้าที่ทุกคนทราบและถือปฏิบัติโดยมีรายละเอียดตามแนบ
จึงประกาศให้ทราบโดยทั่วกัน
   ประกาศ  ณ  วันที่    14    เดือน     พฤศจิกายน   พ.ศ. 2559

     ( นายสมชาติ  รักชุม )

      นายกองค์การบริหารส่วนตำบลพนมวังก์
แนวทางปฏิบัติตามนโยบายเกี่ยวการแสดงเจตจำนงสุจริต
ด้านคุณธรรมและความโปร่งใสในการบริหารงานขององค์การบริหารส่วนตำบลพนมวังก์
อำเภอควนขนุน จังหวัดพัทลุง
1. นโยบายด้านความโปร่งใส พัฒนาและส่งเสริมการปฏิบัติราชการตามภารกิจของหน่วยงาน
ตามหลักธรรมาภิบาล มีความโปร่งใสและเป็นธรรม
แนวทางปฏิบัติ
· หน่วยงานมีการเปิดเผยข้อมูลต่างๆของหน่วยงานที่ชัดเจน ถูกต้องและครบถ้วน ประชาชนสามารถเข้าถึงข้อมูลได้โดยสะดวกและรวดเร็ว
· การดำเนินการจัดซื้อจัดจ้างของหน่วยงานต้องโปร่งใสทุกขั้นตอนตามที่กฎหมายกำหนด
· หน่วยงานเปิดโอกาสให้ผู้มีส่วนได้ส่วนเสียมีส่วนร่วมในการแสดงความคิดเห็น ร่วมวางแผน จัดทำแผนงาน ร่วมดำเนินงาน และร่วมติดตามตรวจสอบการดำเนินงานของหน่วยงาน
· หน่วยงานมีกระบวนการการจัดการข้อร้องเรียนเกี่ยวกับการทุจริตหรือไม่โปร่งใสในการปฏิบัติหน้าที่
· หน่วยงานมีขั้นตอน/แนวทางการปฏิบัติงาน/ระเบียบเพื่อป้องกันผลประโยชน์ทับซ้อน

2. นโยบายด้านความพร้อมความรับผิด พัฒนาและส่งเสริมการปฏิบัติราชการด้วยความรับผิดชอบตามบทบาทหน้าที่ตน คำนึงถึงความสำเร็จของงาน
แนวทางปฏิบัติ
·  ผู้บริหารทุกระดับ และเจ้าหน้าที่ปฏิบัติหน้าที่อย่างเต็มใจและเต็มประสิทธิภาพ
· เจ้าหน้าที่ปฏิบัติงานทุกขั้นตอนถูกต้องตามกฎหมายและระเบียบข้อบังคับ รับผิดชอบผลการปฏิบัติราชการของตนเอง
· ผู้บริหารแสดงเจตจำนงในการบริหารงานอย่างซื่อสัตย์สุจริตและพร้อมรับผิดเมื่อเกิดความผิดพลาด
3. นโยบายด้านความปลอดจากการทุจริตในการปฏิบัติงาน พัฒนาและส่งเสริมการปฏิบัติราชการตามกระบวนการมาตรฐานไม่เลือกปฏิบัติ
แนวทางปฏิบัติ
· เจ้าหน้าที่ปฏิบัติงานเป็นธรรมและโปรงใสตามมาตรฐานการปฏิบัติงาน ไม่เลือกปฏิบัติ ไม่เรียกรับผลประโยชน์ ไม่ใช้ตำแหน่งหน้าที่เอื้อประโยชน์แก่ตนเองและพวกพ้อง
· ผู้บริหารทุกระดับไม่มีการประพฤติตนเข้าข่ายทุจริตเชิงนโยบาย
4. นโยบายด้านวัฒนธรรมคุณธรรมในองค์กร พัฒนาและส่งเสริมทุกกองสำนักในสังกัด ปฏิบัติราชการโดยยึดหลักคุณธรรมจริยธรรม มีระบบต่อต้านการทุจริต  และปลูกฝังพฤติกรรมสุจริตจนกลายเป็นแนวทางปฏิบัติประจำหรือวัฒนธรรมของหน่วยงาน
แนวทางปฏิบัติ
· หน่วยงานมีกระบวนการปลูกฝัง สั่งสอนหรือถ่ายทอดพฤติกรรมสุจริตแก่กันของเจ้าหน้าที่ในหน่วยงานจนกลายเป็นแนวทางปฏิบัติประจำวันหรือวัฒนธรรมของหน่วยงาน
· หน่วยงานมีกระบวนการปลูกฝังความคิดแยกแยะผลประโยชน์ส่วนตนกับผลประโยชน์ส่วนรวมแก่เจ้าหน้าที่
· หน่วยงานมีการกำหนดแผนการป้องกันและปราบปรามการทุจริต
· หน่วยงานมีกระบวนการตรวจสอบถ่วงดุลภายในที่เข้มแข็งและมีประสิทธิภาพจนเป็นวัฒนธรรมการร่วมต่อต้านการทุจริต

5. นโยบายด้านคุณธรรมการทำงานในหน่วยงาน พัฒนาและส่งเสริมทุกหน่วยงานในสังกัด ยึดถือระบบ   ธรรมาภิบาล คุณธรรมความโปร่งใสในการบริหารงาน บริหารบุคคลและบริหารงบประมาณ มุ่งเน้นผลประโยชน์ส่วนรวม
แนวทางปฏิบัติ
· หน่วยงานมีคู่มือหรือมาตรฐานการปฏิบัติงานที่ชัดเจน
· เจ้าหน้าที่มีพฤติกรรมการปฏิบัติงานตามคู่มืออย่างเคร่งครัด/เป็นธรรมและเท่าเทียม
· หน่วยงานมีกระบวนการแสดงถึงความมีคุณธรรมในการบริหารงานบุคคล เช่น ความดีความชอบ มีกระบวนการสร้างแรงจูงในและความก้าวหน้าในสายงานและสมรรถนะเจ้าหน้าที่
· หน่วยงานมีกระบวนการแสดงถึงความมีคุณธรรมในการบริหารงบประมาณอย่างโปร่งใส  พิจารณาการใช้จ่ายอย่างคุ้มค่า
· หัวหน้างานมีพฤติกรรมแสดงออกอย่างมีคุณธรรมในการสั่งงาน/มอบหมายงานต้องคำนึงถึงขอบเขตอำนาจหน้าที่ตามกฎหมายของผู้รับมอบงาน
· หน่วยงานมีกระบวนการที่แสดงให้เห็นถึงการให้ความสำคัญกับสภาพแวดล้อมที่เอื้อและส่งเสริมการปฏิบัติงานของเจ้าหน้าที่
6.  นโยบายด้านการสื่อสารภายในหน่วยงาน  พัฒนาและส่งเสริมทุกกอง สำนักในสังกัดให้มีการสื่อสารถ่ายทอดนโยบายทั้ง 5 ด้านให้เจ้าหน้าที่ทุกคนทราบและถือปฏิบัติ
แนวทางปฏิบัติ
· หน่วยงานมีกระบวนการ/รูปแบบ/วิธีการ/ช่องทางการสื่อสาร ในการถ่ายทอดนโยบายทั้ง 5 ด้านให้เจ้าหน้าที่ทุกคนทราบ เพื่อให้เกิดความตระหนักและให้ความสำคัญถึงการปฏิบัติงานตามหลัก          ธรรมาภิบาล มีคุณธรรมและความโปร่งใส เช่น หนังสือสั่งการ สื่อสิ่งพิมพ์ เว็บไซต์ ไลน์ เฟสบุค เป็นต้น

